ສະມາຊິກ ພັກລັດຖະບານ ໃນຊີເຣຍ ພາກັນລາອອກ
ສະມາຊິກພັກລັດຖະບານ ຂອງຊີເຣຍ ພາກັນລາອອກ ຍ້ອນບໍ່ພໍໃຈ ໃນການປາບປາມພວກປະທ້ວງ
ສະມາຊິກຢ່າງນ້ອຍ 228 ຄົນຂອງພັກ Baath ຊຶ່ງເປັນພັກລັດຖະບານຂອງຊີເຣຍ ໄດ້ພາ ກັນລາອອກ ເພື່ອປະທ້ວງຕໍ່ການປາບປາມພວກເດີນຂະບວນປະທ້ວງ ຮຽກຮ້ອງເອົາປະຊາ ທິປະໄຕ ໂດຍປະທານາທິບໍດີ Bashar al-Assad ສະມາຊິກກຸ່ມນຶ່ງຂອງພັກຫຼາຍກວ່າ 200 ຄົນຈາກແຂວງ Daraa ໄດ້ພາກັນລາອອກໃນ ມື້ວັນພຸດວານນີ້ ຊຶ່ງເປັນການໃຫ້ສັນຍານເຖິງຄວາມໂກດແຄ້ນຂອງພວກເຂົາເຈົ້າ ຕໍ່ການ ໂຈມຕີແບບນອງເລືອດໂດຍກຳລັງຮັກສາຄວາມສະຫງົບ ທີ່ເມືອງ Daraa ນະຄອນຫຼວງ ຂອງແຂວງນັ້ນ ທີ່ຫົວເມືອງແຄມທະເລ Banias ສະມາຊິກຂອງພັກ Baath ອີກ 28 ຄົນກໍໄດ້ພາກັນລາ ອອກໂດຍກ່າວຫາພວກທະຫານແລະມືປືນທີ່ນິຍົມລັດຖະບານວ່າ ຍິງປືນເຂົ້າໃສ່ປະຊາຊົນ ຜູ້ບໍ່ມີຄວາມຜິດ ຕະຫຼອດທັງເຮືອນຊານບ້ານຊ່ອງ ວັດຕ່າງໆຂອງສາສະໜາອິສລາມແລະ ຂອງສາສະໜາຄຣິສຕ໌ ໃນມື້ວັນພຸດວານນີ້ສະພາຄວາມໝັ້ນຄົງຂອງອົງການສະຫະປະຊາຊາດບໍ່ສາມາດຕົກລົງກັນ ໄດ້ກ່ຽວກັບການອອກຖະແຫຼງການປະນາມການປາບປາມຢ່າງຮຸນແຮງໃນຊີເຣຍ ການດຳເນີນຄວາມພະຍາຍາມທາງດ້ານການທູດ ເພື່ອຢຸດຕິຄວາມຮຸນແຮງ ຈະດຳເນີນຕໍ່ໄປ ໃນວັນສຸກມື້ອື່ນ ເວລາສະພາສິດທິມະນຸດຂອງອົງການສະຫະປະຊາຊາດ ເປີດສະໄໝປະຊຸມ ພິເສດກ່ຽວກັບຊີເຣຍ ຣັດເຊຍ ທີ່ໄດ້ຄັດຄ້ານຕໍ່ການປະຕິບັດງານທາງທະຫານຢູ່ໃນປະເທດດັ່ງກ່າວຮຽກຮ້ອງໃຫ້ຊີ ເຣຍນຳເອົາໂຕພວກທີ່ຮັບຜິດຊອບໃນການສັງຫານພົນເຮືອນໃນລະຫວ່າງການໂຮມຊຸມນຸມ ປະທ້ວງນັ້ນມາດຳເນີນຄະດີ ມີພົນລະເຮືອນຫຼາຍກວ່າ 450 ຄົນແລ້ວໄດ້ເສຍຊີວິດ ນັບແຕ່ການປະທ້ວງເພື່ອປະຊາທິປະ ໄຕໄດ້ເລີ່ມຂຶ້ນໃນເດືອນແລ້ວ ນອກນັ້ນ ຍັງມີອີກຫຼາຍໆຮ້ອຍຄົນໄດ້ຖືກຈັບກຸມ